Katar (arab.: قطر), Państwo Katar (دولة قطر) – państwo we Azyji, rozlygowane we schodnij tajli Arabskigo Pōłwyspu, nad Perskōm Zatokōm. Granica mo ze Saudyjskōm Arabijōm. Srogszo tajla wiyrchu zajmuje sam pustynia, woda do picio je ôdsolano ze morskij wody. Niyma lōndowych wodōw, jeziorōw a rzykōw. Wele wybrzeżo koralowe rafy. Gospodarka je ôparto na dobywaniu naftowyj ropy a ziymnygo gazu, krōm tego je sam hutnictwo a inkszo industryjo. Fest rozwiniynty je transzport. Państwo dowo socjalno ôpieka a darmowo nauka wszyjskim ôbywatelōm. Ôd XVIII stolecio władza sam sprawuje rōd Al-Thani, krōm rokōw, we kerych Katar bōł zależny ôd Turcyje (1872 - 1916) a Wielgij Brytanije (1916-1971). Katar je tyż znōmy skiż tego, co mo sam siedziba arabsko telewizyjo Al-Dżazira.